ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660055758
ขอให้แก้ไขปัญหาเสียงดังรบกวนจากการตั้งวงดื่มสุรา เปิดเพลง ร้องเพลง ของเพื่อนบ้าน บริเวณบ้าน (ไม่ทราบเลขที่) ชุมชนวัดบรมนิวาส ถนนพระรามที่ 6  แขวงรองเมือง เขตปทุมวัน กรุงเทพมหานคร จุดสังเกตถ้าเดินทางมาจากทางถนนพระรามที่ 6 ให้เดินทางเลยอาบ อบ นวด ส.โบตั๋น แล้วให้เดินทางเลยถนนพระรามที่ 6 ซอย 5 ขึ้นมาสะพานข้ามคลองแสนแสบ แล้วให้เจ้าหน้าที่ยืนบริเวณช่วงตรงกลางสะพานฝั่งด้านซ้ายมือ  แล้วมองลงไปในชุมชนจะเห็นบ้านหลังดังกล่าวได้ชัดว่ามีคนจำนวนมาก และจะมีธงปักเอาไว้เห็นได้ชัดเจน และถ้าเป็นในช่วงเวลากลางคืนจะมีการเปิดไฟเหมือนไฟเธค เนื่องจากผู้ร้องแจ้งว่าตนอาศัยอยู่ภายในชุมชนวัดบรมนิวาส แต่ประสบปัญหาว่ามีเจ้าของบ้านหลังหนึ่ง (ไม่ทราบรายละเอียดเจ้าของบ้าน) ซึ่งเป็นผู้มีอิทธิพลทำตัวเป็นมาเฟีย รู้จัก สนิทกับอดีตประธานชุมชนคนเก่า และประธานจะสนิทกับเจ้าหน้าที่ของสถานีตำรวจนครบาลปทุมวัน สนิทในลักษณะที่สามารถชวนเจ้าหน้าที่ตำรวจมาตั้งวงดื่มสุราได้   และบ้านหลังนี้มีบุตรชายจำนวนหลายคนและมีพฤติกรรมเป็นนักเลง โดยมีการชักชวนบุคคลทั้งในพื้นที่และในพื้นที่เข้ามาตั้งวงดื่มสุรา เปิดเพลง ร้องเพลง มีการต่อเครื่องขยายเสียง บางครั้งมีการแกล้งร้อง Happy Birthday  รวมไปถึงมีการมั่วสุมยาเสพติดร่วมด้วย   ครั้งละประมาณ 20-30 คน ตั้งแต่เวลาประมาณเที่ยง - 22.00น. เป็นประจำทุกวันศุกร์ วันเสาร์ วันอาทิตย์ และวันนักขัตฤกษ์ โดยจะนำรถมาจอดบนสะพานข้ามคลองแสนแสบ ประกอบกับผู้ร้องแจ้งว่าบางครั้งในช่วงเทศกาลจะมีการจุดพลุ ยิงปืน ปาระเบิดปิงปองด้วย  ล่าสุดวันที่ 30 ธันวาคม 2566 ก็ประสบปัญหาเสียงดังรบกวนเช่นกัน ทำให้มีเสียงดังรบกวนไปทั่วบริเวณ อีกทั้งเสียงดังรบกวนการทำการบ้านของเด็กๆ ส่งผล ประสบปัญหามาเป็นระยะเวลาประมาณ 5-6 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนดังกล่าวและให้เจ้าของบ้านหันลำโพงเครื่องขยายเสียงเข้าไปในบ้านของตัวเองอย่าได้หันออกไปหาบ้านคนอื่น เพื่อบรรเทาความเดือดร้อนของผู้ร้องและประชาชนในพื้นที่ต่อไป (ผู้ร้องประสงค์ให้ปกปิดชื่อ นามแฝง และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata